Les Sessions Lost Souls reprezintă un album live și un DVD lansat de James Blunt în 2008. Setul conține atât un album live, cu înregistrări ale concertelor lui James Blunt în Belgia, Australia și Marea Britanie, cât și un DVD cu înregistrări ale concertelor din Sydney, Paris și Ibiza și videoclipuri muzicale ("1973", "Same Mistake", "Carry You Home" și "I Really Want You"). De asemenea, DVD-ul mai conține și documentarul "Return To Kosovo", în care James Blunt își povestește întâmplările petrecute în Războiul din Kosovo. Versiunea digitală a albumului mai conține și EP-ul "James Blunt - Live in London".